
METODOLOGIA
privind organizarea procesului educațional în clasele cu predare simultană
în învățământul primar

I.  Dispoziții generale
Pct. 1. Metodologia privind organizarea procesului educațional în clasele cu predare simultană în învățământul primar (în continuare Metodologie) stabilește cadrul normativ-organizatoric, curricular și metodologic pentru desfășurarea procesului educațional în clasele cu predare simultană, considerate un model pedagogic distinct de organizare a învățământului primar. 

Pct. 2. Scopul Metodologiei constă în asigurarea accesului echitabil la educație de calitate pentru elevii din instituțiile de învățământ cu efective reduse, prin organizarea eficientă, flexibilă și pedagogic fundamentată a claselor cu predare simultană.

Pct. 3. Prezenta Metodologie urmărește:
3.1. menținerea funcționalității instituțiilor de învățământ din comunitățile mici;
3.2. asigurarea continuității procesului educațional;
3.3. creșterea calității procesului de predare-învățare-evaluare;
3.4. dezvoltarea unui model pedagogic specific claselor cu predare simultană.

Pct. 4. În sensul prezentei Metodologii, completul de clase asociate reprezintă forma de organizare a procesului educațional în care elevii din două sau mai multe clase primare studiază în regim de predare simultană, sub îndrumarea aceluiași cadru didactic.

Pct. 5. Prevederile Metodologiei sunt obligatorii pentru:
5.1. cadrele de conducere din instituțiile de învățământ general; 
5.2. cadrele didactice ce activează în clasele cu predare simultană din învățământul primar; 
5.3. organele locale de specialitate în domeniul învățământului.

II. Responsabilități instituționale

Pct. 6. Directorul instituției de învățământ în care sunt organizate clase primare cu predare simultană este responsabil de:
6.1. implementarea prezentei Metodologii la nivel instituțional;
6.2. aprobarea orarului și a modelelor de organizare internă;
6.3. monitorizarea respectării prevederilor Metodologiei;
6.4. raportarea periodică către organul local de specialitate în domeniul învățământului.

Pct. 7. Organul local de specialitate în domeniul învățământului este responsabil de:
7.1. examinarea și avizarea propunerilor privind organizarea claselor cu predare simultană;
7.2. acordarea suportului metodologic și managerial;
7.3. monitorizarea calității procesului educațional;
7.4. colectarea datelor privind efectivele și rezultatele învățării.

Pct. 8. Ministerul Educației și Cercetării este responsabil de:
8.1. dezvoltarea resurselor didactice specifice activității de predare-învățare-evaluare desfășurate în regim simultan;
8.2. asigurarea formării inițiale și continue a cadrelor didactice pentru desfășurarea activității didactice în acest regim;
8.3. organizarea activităților de mentorat pentru cadrele didactice implicate în procesul educațional desfășurat în regim simultan. 

III. Organizarea claselor cu predare simultană în învățământul primar

Pct. 9. Constituirea claselor cu predare simultană se realizează în baza următoarelor principii:
9.1. asocierea claselor apropiate ca nivel de studiu, vârstă și grad de autonomie;
9.2. compatibilitatea curriculară a competențelor, conținuturilor și activităților de învățare;
9.3. alternarea activității directe cu activitatea independentă;
9.4. respectarea particularităților de vârstă și de dezvoltare ale elevilor;
9.5. monitorizarea progresului fiecărui elev;
9.6. organizarea eficientă a spațiului, timpului și resurselor educaționale;
9.7. evitarea suprasolicitării elevilor și a cadrului didactic.

Pct. 10. Clasele cu predare simultană se organizează dacă sunt îndeplinite cumulativ următoarele condiții: 
10.1. instituția de învățământ are, un număr redus de elevi care nu permite constituirea claselor separate.
10.2. efectivele claselor cu predare simultană respectă limitele prevăzute de prezenta Metodologie, fără a depăși numărul maxim de 25 de elevi într-un complet de clase asociate. 

Pct. 11.  Clasele cu predare simultană se pot constitui, în funcție de efectivul de elevi și de contextul instituțional, după următoarele modele:
11.1.  prin asocierea a două clase consecutive, cu un număr total de cel mult 25 de elevi;
11.2.  prin asocierea a trei sau patru clase într-un complet de clase asociate, cu un număr total de 15–20 de elevi;
11.3. prin organizarea unei clase unice constituite din elevii claselor I–IV, cu un efectiv de 10–14 elevi.
Pct. 12. Asocierea claselor prevăzută la pct. 11 se realizează după cum urmează: 
12.1. prioritar, prin asocierea claselor consecutive: I–II, II–III, III–IV, conform Planului de învățământ prevăzut în Anexa nr.1 și Anexa nr. 5;
12.2. în situații justificate, când nu poate fi urmat scenariul 12.1 prin asocierea claselor neconsecutive: clasa I și clasa a III-a; clasa a II-a și clasa a IV-a; clasa I și clasa a IV-a , care studiază conform Planului de învățământ prevăzut în Anexa nr. 4 și Anexa nr 6; 
12.3. în situații excepționale, prin asocierea a trei sau patru clase într-un complet de clase asociate, conform Planului de învățământ prevăzut în Anexa nr. 2;
12.4. în situații excepționale, prin organizarea unei clase unice constituite din elevii claselor I–IV, care studiază conform Planului de învățământ prevăzut în Anexa nr. 3, dacă numărul total al elevilor din învățământul primar este de 10-14 elevi și în aria de 20 km nu există o altă instituție de învățământ care să asigure instruirea în aceeași limbă de predare, în condiții de accesibilitate și siguranță. 

Pct. 13. În situații justificate, instituția de învățământ poate adapta aspectele didactice ale procesului educațional din clasele cu predare simultană, cu respectarea modelelor prevăzute la pct.11 și pct.12, fără a depăși limitele de efectiv prevăzute de prezenta Metodologie.

Pct. 14. Decizia de organizare în învățământul primar a claselor cu predare simultană aparține Organului local  de specialitate  în domeniul învățământului la propunerea  argumentată  a administrației instituției de învățământ.



IV. Curriculum adaptat și proiectare integrată

Pct. 15. În vederea asigurării progresului individual al elevilor, procesul educațional în clasele cu predare simultană se proiectează în baza:
15.1. competențelor specifice – prin raportare la competențele prevăzute de curriculumul național pentru fiecare clasă, cu asigurarea continuității și progresului în învățare;
15.2. temelor comune – prin valorificarea, ori de câte ori este posibil, a temelor, conținuturilor și contextelor de învățare comune, cu adaptarea sarcinilor în funcție de particularitățile de vârstă și de nivelul curricular al elevilor;
15.3. blocurilor de învățare – prin organizarea activităților în secvențe logice și flexibile, care integrează predarea directă, învățarea independentă, lucrul pe grupuri și evaluarea formativă, asigurând utilizarea eficientă a timpului didactic;
15.4. sarcinilor gradate pe niveluri – prin diferențierea activităților de învățare în funcție de gradul de complexitate, clasa, competențele vizate și ritmul individual de învățare al elevilor, în vederea susținerii progresului personal și a autonomiei în învățare.

Pct. 16. Procesul educațional în clasele cu predare simultană se organizează în baza unei proiectări didactice diferențiate, care asigură alternarea activităților directe cu cele independente, respectarea curriculumului fiecărei clase și repartizarea echilibrată a timpului didactic.

Pct. 17. Proiectarea didactică pentru învățământul simultan se realizează prin planificarea și desfășurarea, în cadrul aceleiași lecții, a activităților de predare-învățare-evaluare pentru două sau mai multe clase, prin integrarea obiectivelor, conținuturilor și activităților specifice fiecărei clase, cu respectarea particularităților de vârstă și a finalităților curriculare.

Pct. 18. În cadrul proiectării didactice pentru învățământul simultan se asigură:
18.1. identificarea unităților de competențe pentru fiecare clasă;
18.2. stabilirea obiectivelor distincte pentru fiecare clasă;
18.3. selectarea conținuturilor curriculare specifice fiecărei clase;
18.4. identificarea temelor și activităților comune, după caz;
18.5. elaborarea sarcinilor diferențiate pe niveluri de complexitate, după caz;
18.6. alternarea activității directe cu activitatea independentă a elevilor;
18.7. evaluarea formativă și monitorizarea progresului individual.

Pct. 19. Administrația instituției de învățământ este responsabilă de asigurarea, gestionarea și utilizarea resurselor didactice, digitale  și alte materiale necesare procesului educațional în clasele cu predare simultană în vederea:
19.1. organizării activităților independente; 
19.2. diferențierii sarcinilor de învățare.

V. Organizarea procesului didactic

Pct. 20. Organizarea și aplicarea planurilor de învățământ în clasele cu predare simultană se efectuează în baza modelelor prevăzute la pct. 11 și a combinațiilor de asociere a claselor prevăzute la pct. 12.

Pct. 21. Selectarea modelului de plan de învățământ se realizează de către instituția de învățământ, în funcție de combinațiile de clase, limba de instruire, efectivul de elevi și necesitățile specifice ale procesului educațional, și se aprobă în condițiile prevăzute la pct. 14.

Pct. 22. Proiectarea de lungă durată se realizează: 
22.1. la disciplinele Limba și literatura română și Matematică, separat pentru fiecare clasă, cu includerea unităților de competență, a unităților de învățare și a conținuturilor prevăzute de curriculum, chiar dacă sunt realizate în regim simultan;
22.2. la celelalte discipline, integrat pe conținuturi comune, cu sarcini, produse și criterii de evaluare adaptate nivelului curricular al fiecărei clase;
22.3. în toate cazurile, proiectarea va asigura respectarea curriculumului fiecărei clase incluse în structura simultană.

Pct. 23. Lecția se organizează prin alternarea activităților directe și indirecte, independente și de grup, în funcție de numărul claselor asociate, prin rotația secvențelor de lucru între clasele sau grupurile de elevi incluse în completul de clase asociate. 

Pct. 24. În proiectarea și desfășurarea lecției în clasele cu predare simultană, cadrul didactic este responsabil de: 
24.1. planificarea sarcinilor clare, accesibile și autonome; 
24.2. proiectarea activităților care dezvoltă capacitatea elevilor de a lucra independent;
24.3. rotația grupurilor pe centre de activitate și secvențe de învățare diferențiate;
24.4. includerea activității independente în structura fiecărei lecții;
24.5. amenajarea spațiului educațional pe zone distincte de activitate, astfel încât activitățile directe, independente și de grup să se desfășoare în condiții optime și fără perturbări.

Pct. 25. Pentru organizarea activităților independente se recomandă aplicarea planurilor individuale de învățare, utilizarea fișelor de autocorectare și organizarea tutoratului între elevi și a altor forme de sprijin pentru învățarea independentă. 

Pct. 26. Structurarea demersului didactic, în regim separat sau simultan, se realizează în conformitate cu modelele de plan de învățământ prevăzute în anexele prezentei Metodologii. 

Pct. 27. Evaluarea în clasele cu predare simultană se realizează: 
27.1. în conformitate cu prevederile cadrului normativ aprobat, adaptat specificului procesului educațional în condițiile activității simultane;
27.2. în mod continuu, diferențiat și centrat pe progresul individual al elevului;
27.3. prin utilizarea diferitor tipuri de evaluare, a autoevaluării, evaluării reciproce, a evaluării descriptive și a indicatorilor de progres individual.

VI. Organizarea timpului și a orarului

Pct. 28. Programul activităților școlare ale elevilor în cadrul procesului educațional desfășurat în regim simultan se organizează pe an de studiu, cu o durată determinată și structurată pe semestre, în conformitate cu Planul-cadru de învățământ în vigoare și cu modelele de plan prevăzute în anexele prezentei Metodologii.

Pct. 29. Activitatea didactică se desfășoară în baza unui orar unic, specific organizării învățământului în regim simultan, elaborat anual la nivelul instituției de învățământ.

Pct. 30. Orarul lecțiilor se discută și se aprobă de Consiliul de administrație al instituției de învățământ, în conformitate cu prevederile Regulamentului de organizare și funcționare a instituției.

Pct. 31. La elaborarea orarului, se ține cont de următoarele considerente pedagogice:
31.1. respectarea curbei de efort a elevului pe durata zilei și a săptămânii;
31.2. alternarea disciplinelor cu grad diferit de solicitare intelectuală;
31.3. programarea disciplinelor Matematică și Limba și literatura română în perioadele de randament maxim;
31.4. includerea, la începutul și la sfârșitul săptămânii, a disciplinelor care presupun un efort redus;
31.5. repartizarea echilibrată a lecțiilor aceleiași discipline la intervale aproximativ egale pe parcursul săptămânii;
31.6. asigurarea condițiilor pentru desfășurarea activităților separate pe clase, după necesitate;
31.7. programarea lecțiilor de Limba străină cu implicarea cadrului didactic specialist, acolo unde instituția dispune de această posibilitate.

Pct. 32. Durata lecției este de 45 de minute. Pentru clasa I, în perioada de adaptare din primele două săptămâni ale lunii septembrie, durata lecției este de 35 de minute. În cazul completelor care includ clasa I, orarul va prevedea modalități de organizare a diferenței de timp, prin activități independente, ludice sau de consolidare, fără diminuarea timpului didactic al celorlalte clase.

Pct. 33. Timpul didactic, în cadrul lecției, se organizează în secvențe flexibile de 10–15 minute, prin alternarea activității directe a cadrului didactic cu activitatea independentă a elevilor, în funcție de resursele disponibile și specificul clasei, precum și de numărul claselor asociate.

Pct. 34. Remunerarea muncii cadrelor didactice care activează în clasele cu predare simultană se va efectua conform cadrului normativ în vigoare.

VII. Dispoziții tranzitorii și finale

Pct. 35. În vederea asigurării unei implementări eficiente, instituțiile de învățământ vor aplica prevederile prezentei Metodologii în mod gradual, pe parcursul primului an de implementare.

Pct. 36. În perioada de tranziție, administrațiile instituțiilor de învățământ vor asigura:
36.1. revizuirea structurii claselor cu predare simultană existente;
36.2. ajustarea orarului lecțiilor conform modelelor orientative prevăzute în anexele metodologiei;
36.3. actualizarea documentelor de proiectare didactică;
36.4. informarea cadrelor didactice și a părinților privind noile prevederi;
36.5. acordarea suportului metodologic cadrelor didactice care activează în clase cu predare simultană.

Pct. 37. Instituțiile de învățământ care, la data intrării în vigoare a prezentei Metodologii, au clase cu predare simultană, vor adapta organizarea procesului educațional la prevederile prezentei Metodologii începând cu următorul an de studii. 

Pct. 38. Aplicarea prezentei Metodologii se monitorizează anual de către entitățile responsabile și vizează datele privind: 
38.1. evidența numărului claselor cu predare simultană organizate;
38.2. respectarea modelelor de organizare;
38.3. rezultatele învățării ale elevilor;
38.4. eficiența utilizării resurselor umane și financiare.

Pct. 39. Prezenta Metodologie poate fi revizuită periodic, în funcție de evoluția demografică, rezultatele monitorizării, recomandările studiilor de politici educaționale, experiențele de implementare la nivel instituțional. 




Anexa nr. 1 

Plan de învățământ pentru clasele cu predare simultană,
asociate consecutiv, cu un număr total de cel mult 20 de elevi

	Nr.

	Disciplina școlară
	Numărul de ore conform Planului-cadru

	
	
	Clasa 
	Clasa 
	Clasa

	
	
	I-II
	II-III
	III-IV

	Separat*

	1. 
	Limba străină
	0
	2
	0
	0
	0
	0

	0. 
	Istoria românilor și universală
	0
	0
	0
	0
	0
	1

	Total ore realizate separat 
	2
	0
	1

	Simultan**
	

	1. 
	Limba și literatura română
	7
	7
	7

	0. 
	Limba străină
	0
	2
	2

	0. 
	Matematica
	4
	4
	4

	0. 
	Limba și literatura română și Științe***
	1
	0
	0

	0. 
	Științe
	0
	1
	1

	0. 
	Educația moral-spirituală 
	1
	1
	1

	0. 
	Educație muzicală
	1
	1
	1

	0. 
	Educație plastică
	1
	1
	1

	0. 
	Educație tehnologică și TIC
	1
	1
	1

	0. 
	Educație fizică
	2
	2
	2

	0. 
	Dezvoltare personală
	1
	1
	1

	Total ore realizate simultan 
	19
	21
	21

	Total ore la completul de clase asociate
	21
	21
	22



Notă:
*Lecțiile se desfășoară separat pentru elevii din clase diferite, în cazul disciplinelor școlare care nu sunt prevăzute în planul de învățământ standard al uneia dintre clase.
 
**Lecțiile cu același număr de ore se desfășoară simultan, asigurând alternarea optimă între activitățile de predare și de învățare independentă a elevilor.

***Lecțiile la disciplina școlară Limba și literatura română se desfășoară conform curriculumului, pentru formarea competenței de lectură, prin integrarea conținuturilor curriculare la disciplina Științe (clasa a II-a).




Anexa nr. 2 

Plan de învățământ pentru clasele cu predare simultană,
prin asocierea a trei sau patru clase într-un complet de clase asociate, 
cu un număr total de 15–20 de elevi

	Nr.
	Disciplina școlară
	Numărul de ore conform Planului-cadru

	
	
	Clasa
	Clasa

	
	
	I
	II
	III
	IV

	Separat

	1. 
	Limba și literatura română
	1
	
	
	

	2.
	Limba străină
	
	2
	
	

	Separat*                                                                                                                                                      

	1. 
	Limba și literatura română*
	7
	7

	0. 
	Limba străină*
	
	2

	0. 
	Matematica*
	4
	4

	Total ore realizate separat 
	14
	13

	Simultan

	1.
	Științe**
	0
	1

	2.
	Istoria românilor și universală***
	0
	1

	3.
	Educația moral-spirituală****
	1

	4.
	Educație muzicală****
	1

	5.
	Educație plastică****
	1

	6.
	Educație tehnologică și TIC****
	1

	7.
	Educație fizică****
	2

	8.
	Dezvoltare personală****
	1

	Total ore realizate simultan 
	9

	Total ore 
	36



Notă:
*Lecțiile se desfășoară separat pentru elevii din clase cu predare simultană (clasa I-II și III-IV). 
 
**Lecțiile se desfășoară cu predare simultană pentru elevii din clasele II-IV, asigurând alternarea optimă între activitățile de predare și de învățare independentă a elevilor.

***Lecțiile se desfășoară separat doar cu elevii din clasa a IV-a.

****Lecțiile se desfășoară simultan, asigurând alternarea optimă între activitățile de predare și de învățare independentă a elevilor.

În cazul asocierii a trei clase, modelul se aplică prin adaptarea structurii prezentate, în funcție de clasele incluse în completul de clase asociate

Anexa nr. 3 

Plan de învățământ pentru clasele cu predare simultană
organizate într-o clasă unică constituită din elevii claselor I–IV

	Nr.
crt.
	Disciplina școlară
	Numărul de ore conform Planului-cadru

	
	
	Clasă unică

	
	
	I
	II
	III
	IV

	Separat

	1.
	Limba și literatura română
	1
	
	
	

	2.
	Istoria românilor și universală
	
	
	
	1

	Total ore realizate separat
	2

	Simultan

	1.
	Limba și literatura română
	7

	2.
	Limba străină
	0
	2

	3.
	Matematica
	4

	4.
	Științe
	0
	1

	5.
	Educația moral-spirituală
	1

	6.
	Educație muzicală
	1

	7.
	Educație plastică
	1

	8.
	Educație tehnologică și TIC
	1

	9.
	Educație fizică
	2

	10.
	Dezvoltare personală
	1

	Total ore realizate simultan
	21

	Total ore 
	23






















Anexa nr. 4 

Plan de învățământ pentru clasele cu predare simultană, 
organizate prin asocierea claselor neconsecutive, cu un număr total de cel mult 20 de elevi

	Nr.

	Disciplina școlară
	Numărul de ore conform Planului-cadru

	
	
	Clasa 
	Clasa 
	Clasa

	
	
	I
	IV
	I
	III
	II
	IV

	Separat*

	1. 
	Limba străină
	0
	2
	0
	2
	0
	0

	2.
	Istoria românilor și universală
	0
	1
	0
	0
	0
	1

	Total ore realizate separat 
	3
	2
	1

	Simultan**

	1. 
	Limba și literatura română
	7
	7
	7

	1. 
	Limba străină
	0
	0
	2

	1. 
	Matematica
	4
	4
	4

	1. 
	Limba și literatura română și Științe***
	1
	1
	0

	1. 
	Științe
	0
	0
	1

	1. 
	Educația moral-spirituală 
	1
	1
	1

	1. 
	Educație muzicală
	1
	1
	1

	1. 
	Educație plastică
	1
	1
	1

	1. 
	Educație tehnologică și TIC
	1
	1
	1

	1. 
	Educație fizică
	2
	2
	2

	1. 
	Dezvoltare personală
	1
	1
	1

	Total ore realizate simultan 
	19
	19
	21

	Total ore 
	22
	21
	22



Notă:
*Lecțiile se desfășoară separat pentru elevii din clase diferite, în cazul disciplinelor școlare care nu sunt prevăzute în planul de învățământ standard al uneia dintre clase.
 
**Lecțiile cu același număr de ore se desfășoară simultan, asigurând alternarea optimă între activitățile de predare și de învățare independentă a elevilor.

***Lecțiile la disciplina școlară Limba și literatura română se desfășoară conform curriculumului, pentru formarea competenței de lectură, prin integrarea conținuturilor curriculare la disciplina Științe pentru clasa a III-a sau clasa a IV-a, după caz.


	


Anexa nr. 5 

Plan de învățământ pentru clasele cu predare simultană,
asociate consecutiv, cu un număr total de cel mult 21 - 25 de elevi

	Nr.
crt.
	Disciplina școlară
	Numărul de ore conform Planului-cadru

	
	
	Clasa
	Clasa
	Clasa

	
	
	I - II
	II - III
	III - IV

	Separat

	1. 
	Limba și literatura română
	8
	7
	7
	7
	7
	7

	2.
	Limba străină
	0
	2
	2
	2
	2
	2

	3.
	Matematica
	4
	4
	4
	4
	4
	4

	4.
	Științe
	0
	1
	1
	1
	1
	1

	5.
	Istoria românilor și universală
	0
	0
	0
	0
	0
	1

	Total ore la fiecare clasă realizate separat
	12
	14
	14
	14
	14
	15

	Total ore la un set de clase realizate separat
	26
	28
	29

	Simultan

	1. 
	Educația moral-spirituală 
	1
	1
	1

	2. 
	Educație muzicală
	1
	1
	1

	3. 
	Educație plastică
	1
	1
	1

	4. 
	Educație tehnologică
	1
	1
	1

	5. 
	Educație fizică
	2
	2
	2

	6. 
	Dezvoltare personală
	1
	1
	1

	Numărul de ore predate simultan la două clase
	7
	7
	7

	Total ore la un set de clase cu predare simultană
	33
	35
	36





Anexa nr. 6 

Plan de învățământ pentru clasele cu predare simultană,
asociate neconsecutiv, cu un număr total de cel mult 21-25 de elevi

	Nr.
crt.
	Disciplina școlară
	Numărul de ore conform Planului-cadru

	
	
	Clasa
	Clasa
	Clasa

	
	
	I - III
	II - IV
	 I - IV

	Separat

	2. 
	Limba și literatura română
	8
	7
	7
	7
	8
	7

	2.
	Limba străină
	0
	2
	2
	2
	0
	2

	3.
	Matematica
	4
	4
	4
	4
	4
	4

	4.
	Științe
	0
	1
	1
	1
	0
	1

	5.
	Istoria românilor și universală
	0
	0
	0
	1
	0
	1

	Total ore la fiecare clasă realizate separat
	12
	14
	14
	15
	12
	15

	Total ore la un set de clase realizate separat
	26
	29
	27

	Simultan

	7. 
	Educația moral-spirituală 
	1
	1
	1

	8. 
	Educație muzicală
	1
	1
	1

	9. 
	Educație plastică
	1
	1
	1

	10. 
	Educație tehnologică
	1
	1
	1

	11. 
	Educație fizică
	2
	2
	2

	12. 
	Dezvoltare personală
	1
	1
	1

	Numărul de ore predate simultan la două clase
	7
	7
	7

	Total ore la un set de clase cu predare simultană
	33
	36
	34

